[{"text_idx": "#000000", "text": "Tallinn Race purjeregatt toimus Lennusadamas"}, {"text_idx": "#000001", "text": "Neli pa\u0308eva kestnud muutlikes ilmastikuoludes Tallinn Race-l selgitati mitu paari uusi Eesti meistreid."}, {"text_idx": "#000002", "text": "Tallinna merepa\u0308evad ajal toimub igal aastal juulikuu keskel vaatema\u0308nguline Tallinn Race regatt alates 2010. aastast. Suure mereteemalise perepeo raames saavad purjetamisso\u0303brad Lennusadama ro\u0303dult vo\u0303istlusele la\u0308hedalt kaasa elada, ja samuti kontserte ning festivali melu nautida."}, {"text_idx": "#000003", "text": "Traditsiooniliselt on regatil osalemas Eesti ja Soome paremik kahepaadi klassides RS Feva, 29er ja 49er, millele lisaks osalevad algajad noored purjetajad Optimist klassis ja parapurjetajad klassis Hansa 303."}, {"text_idx": "#000004", "text": "Kui neljapa\u0308eval ja reedel vo\u0303is merel na\u0308ha ainult RS Feva ja 29er noorpurjetajaid, siis laupa\u0308eval liitusid ka nendega \u201cvanad kalad\u201d 49er klassis ning ko\u0303ige nooremad purjetajad Optimistidel."}, {"text_idx": "#000005", "text": "Enamus hommikuid tervitas meid kaldal kuum pa\u0308ike ja pigem vaikne tuul, aga merel pidi siiski valmis olema tormipilvedega kaasnevateks vihma- ja tuulehoogudeks. Pu\u0308hapa\u0308evane pa\u0308ev osutus purjetajate jaoks ko\u0303ige keerulisemaks troopilise keerutava ja ebastabiilse maatuulega."}, {"text_idx": "#000006", "text": "Purjetajaid oli meistritiitlit jahtima tulnud 46, lisaks 19 Optimist noorpurjetajat."}, {"text_idx": "#000008", "text": "Purjetajatel on ees ootamas nu\u0308u\u0308d mitmed rahvusvahelised tiitlivo\u0303istlused ja viimane karikaetapp nendes klassides on su\u0308gisel Tallinna Na\u0308dalal."}]